OpenLLM-France/wikimedia huggingface dataset:
# Björn Kuipers

Björn Kuipers (Oldenzaal, 28 de març de 1973) és un ex àrbitre de futbol neerlandès ja retirat que pertanyia a la FIFA i la UEFA. Arbitrava partits de l'Eredivisie holandesa i ha arbitrat partits de les màximes competicions internacionals de futbol.
Kuipers va començar arbitrant partits a la segona divisió neerlandesa, l'Eerste Divisie, el 2002. Tres anys més tard, el 2005, va començar a arbitrar partits de la màxima categoria del futbol holandès, l'Eredivisie. És membre del comitè d'àrbitres neerlandesos de la FIFA des del 2006 i del de la UEFA des del 2009. Ha arbitrat partits de la Lliga Europa de la UEFA i de la Lliga de Campions de la UEFA, de la Supercopa d'Europa, de l'Eurocopa 2012, de la Copa Confederacions 2013, de la Copa del Món de 2014, de l'Eurocopa 2016 i de la Copa del Món de 2018.

## Referències

* ↑ «Björn Kuipers» (en anglès). transfermarkt.de. [Consulta: 18 juny 2018].
* ↑ «Bjorn Kuipers dirigirá la final Olympique Marsella vs Atlético de Madrid» (en castellà). Marca, 07-05-2018. [Consulta: 18 juny 2018].
* ↑ «Real Madrid-Atlético de Madrid: Björn Kuipers, el árbitro» (en castellà). La Vanguardia, 24-05-2014. [Consulta: 18 juny 2018].
* ↑ Urizar Azpitarte, Ildefonso. «Kuipers, un árbitro serio» (en castellà). As, 23-04-2013. [Consulta: 18 juny 2018].
* 1 2 Law, Matt. «England v Italy: Bjorn Kuipers chosen to referee World Cup Group D opener in Manuas» (en anglès). The Telegraph, 12-06-2014. [Consulta: 18 juny 2018].
* ↑ Castelao, Eduardo J. «Kuipers, árbitro y millonario» (en castellà). El Mundo, 20-06-2016. [Consulta: 18 juny 2018].
* ↑ Sheridan, Jim. «DUTCH COURAGE Who is Egypt vs Uruguay referee Bjorn Kuipers, and how many World Cups has he officiated at?» (en anglès). The Sun, 15-06-2018. [Consulta: 18 juny 2018].
# Universitat de Patres

La Universitat de Patres (en grec: Πανεπιστήμιο Πατρών, Panepistimio Patron) va ser fundada el 1964 i està situada a Grècia, a 7 km al nord-est del centre de Patres, 3 km al sud del Pont Rio-Antírrio, 206 km a l'oest d'Atenes, 106 km al nord-est de Pirgos i 2 km a l'est de Rio. És la tercera universitat més gran de Grècia i ocupa una àrea de 2,4 km². La Universitat de Patres té reputació internacional per la seva qualitat i la seva investigació innovadora. Participa activament en multitud de projectes de recerca, organitzacions científiques i grups investigadors. Molts dels seus departaments, laboratoris i clíniques han estat distingits com a Centres d'Excel·lència.
La universitat compta amb:
* Àrees acadèmiques (zona nord-oest)
* Escoles politècniques (zona central)
* Escola de Ciències Econòmiques (zona centre-sud)
* Escola de Medicina
* Escola de Ciències (zona centre, oest i part del sud)
* Oficina Universitària (zona sud i oest)
* Facultat de Filologia i Filosofia.
En total la universitat integra 5 Facultats i 22 departaments. També hi ha societats de dansa i teatre. Fins a setembre de 2002 era l'única universitat del Peloponès i Grècia occidental a excepció de la universitat de l'Epir.

## Referències

* ↑ http://www.upatras.gr/en/university(anglès)

## Enllaços externs

* Pagina web oficial(anglès)
# Rusumo

Rusumo és una localitat del districte de Kirehe en la província de l'Est de Ruanda.

## Localització

Rusumo està situat a la part meridional de la Província de l'Est, vora la frontera entre Tanzània i Ruanda, aproximadament a 83 kilòmetres al sud-est de Rwamagana, la seu de la capital provincial. Es troba aproximadament a 136 kilòmetres, per carretera, al sud-oest de Kigali, la capital i ciutat principal de Ruanda. Les coordenades de la vila són:2°22'50.0"S, 30°46'38.0"E (Latitud:-2.380553; Longitud:30.777210).

## Informació general

El gener de 2015 es va obrir al públic el pas fronterer d'una sola parada. I al país estan sortint. Això disminueix amb menys molèsties. Els funcionaris de duanes i immigració d'ambdós països controlen els viatjants una vegades, al país d'on marxin. Aquest retall en el temps permet als viatgers transitar amb menys molèsties. El pas fronterer va ser inaugurat oficialment pels presidents d'ambdós països el dimecres 6 d'abril de 2016.
Rusumo es troba a l'oest de les cascades Rusumo, al riu Kagera, vora el lloc on es troba en construcció la projectada Central Hidroelèctrica de Rusumo.

## Referències

* 1 2 Odhiambo, Allan. «Magufuli’s Rwanda trip sets stage for new order in East Africa», 07-04-2016. Arxivat de l'original el 8 d’abril 2016. [Consulta: 8 abril 2016].
* ↑ GFC. «Distance between Rwamagana, Eastern Province, Rwanda and Rusumo, Eastern Province, Rwanda». Globefeed.com (GFC), 08-04-2016. [Consulta: 8 abril 2016].
* ↑ GFC. «Distance between Kigali, Rwanda and Rusumo, Eastern Province, Rwanda». Globefeed.com (GFC), 08-04-2016. [Consulta: 8 abril 2016].
* ↑ Google. Google Maps [mapa]. (8 April 2016)
* ↑ Rwembeho, Stephen. «Rusumo one-stop border launched», 11-01-2015. [Consulta: 8 abril 2016].
* ↑ Musoni, Edwin. «Rusumo Hydropower To Generate 80MW», 12-03-2012. [Consulta: 8 abril 2016].
* ↑ Ngarambe, Alex. «Cheaper power on the way after World Bank funds Rusumo», 09-08-2013. Arxivat de l'original el 20 d’abril 2016. [Consulta: 8 abril 2016].
# Tierra Amarilla

«Tierra Amarilla» té aquests significats:
* Estats Units:
** Tierra Amarilla (Nou Mèxic)
* Xile:
** Tierra Amarilla (Xile)
# Sant Nicolau de la Riba

Sant Nicolau de la Riba és una església parroquial de la vila de la Riba (l'Alt Camp), protegida com a bé cultural d'interès local. La parròquia té com a sufragànies les de Sant Salvador de Picamoixons i Sant Simó de Fontscaldes, dos nuclis del municipi de Valls. Està adscrita a l'arxiprestat de l'Alt Camp de l'arquebisbat de Tarragona.

## Arquitectura

L'església consta de tres naus. Els suports són pilars i pilastres, i els arcs són de mig punt amb cúpula sobre petxina, que es manifesta exteriorment en forma de cimbori vuitavat amb obertures ovals. Té base quadrada i tres cossos vuitavats. La façana és senzilla. De baix a dalt, centrades, presenta la porta d'accés rectangular, una fornícula i una obertura circular. Les obertures són de teula i el material és la pedra. La façana mostra una decoració esgrafiada. El campanar neoclàssic aixecat des del 1722, consta d'un primer cos de forma gairabé quadrada, el segon és octagonal amb motllures al seu inici, a sota dels finestrals i al seu damunt. Està capçat per una cornisa motllurada, un terrat amb balustrada i uns petits pinacles sobre els pilars dels angles; al seu damunt hi ha una torrella quadrada de caires aixamfranats amb pilars i pinacles als caires i obertures en arc de mig punt, una a cada costat.

## Història

Les informacions sobre la data de construcció de l'església de Sant Nicolau no són coincidents, tot i situar-la dintre del segle xviii. Mentre que la Gran Geografia Comarcal de Catalunya afirma que fou construïda l'any 1764 i que el campanar s'acabà el 1792, la fitxa del Col·legi d'Arquitectes de Catalunya de Tarragona dona com a data d'edificació el 1716, i el 1760 com a any de finalització del campanar.

## Referències

* ↑ «Sant Nicolau». Cercador de parròquies. Arquebisbat de Tarragona. [Consulta: 24 maig 2012].
* 1 2 «Església parroquial de Sant Nicolau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 16 abril 2012].
* ↑ Dalmau i Argemir, Delfí. «Campanars parroquials de Torre de Catalunya». [Consulta: 14 febrer 2021].

## Enllaços externs

* Mapa de recursos culturals, Diputació de Tarragona.
# Lloyd Palun

Lloyd Palun (Arle, 28 de novembre de 1988) és un futbolista del Gabon de la dècada de 2010.
Fou internacional amb la selecció de futbol del Gabon.
Pel que fa a clubs, destacà a OGC Nice i Cercle Brugge.

## Referències

* ↑ «Lloyd Palun au Red Star» (en francès). L'Équipe, 27-07-2015 [Consulta: 17 març 2016].
* ↑ «Lloyd Palun, la révélation des Panthères du Gabon» (en francès). Afrik, 11-02-2011 [Consulta: 29 novembre 2011].
* ↑ Lloyd Palun a National-Football-Teams.com (anglès)
* ↑ «Lloyd Palun, l'envol d'un Aiglon» (en francès). Foot-Express, 25-04-2011 [Consulta: 29 novembre 2011]. Arxivat 26 April 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-04-26. [Consulta: 29 octubre 2019].
* ↑ Estadístiques sobre palun-lloyd-1 a la lliga francesa, LFP.fr, (francès)
* ↑ Lloyd Palun, Fitxa a Soccerway
# Petur Alberg

Petur Alberg (1885-1940) va ser un violinista, compositor i escriptor feroès. És l'autor de la melodia de l'himne de les Illes Fèroe.
Era fill del pintor, editor i advocat Djóni í Geil i d'Elisabeth Holm. El seu germà era l'editor Kristin a Geil. La seva família estava fortament vinculada al moviment nacional feroès. Alberg va participar en la fundació el 1906 de l'associació juvenil Havna Ungmannafelag, i va transcriure molts dels discursos que Mads Andrias Winther hi va fer.
Va aprendre a tocar el violí a Tórshavn al voltant del 1900. Va ser el seu mestre Georg "Bakar" Hansen qui va descobrir el talent musical d'Alberg. Va posar melodia a diversos poemes de l'escriptor feroès Hans Andrias Djurhuus. A part de musicar l'himne de les Illes Fèroe, també se'l coneix per haver compost la melodia del poema Tjaldur, ver vomtomið. És l'autor de 18 cançons de l'obra Songbók Føroya.

## Bibliografia

* Sigurðardóttir, Turið. Tú alfagra land mítt – tjóðsangurin og søga hansara (llibre) (en feroès). Tórshavn: Føroya Skúlabókagrunnur, 2006.
# Björn Glasner

Björn Glasner (Bad Neuenahr-Ahrweiler, Renània-Palatinat, 5 de maig de 1973) va ser un ciclista alemany que fou professional del 1996 al 2010.

## Palmarès

* 2000
** Vencedor d'una etapa a la Volta a Baviera
* 2002
** Vencedor d'una etapa al Giro del Cap
* 2004
** 1r a la Volta a Renània-Palatinat
* 2007
** 1r a la Tour de Java oriental i vencedor de 2 etapes
** Vencedor d'una etapa a la Volta a Renània-Palatinat
* 2008
** Vencedor d'una etapa al Tour de Tailàndia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Unió Política Nacional (Grècia)

Unió Política Nacional (grec Εθνική Πολιτική Ένωσις, Ethniki Politiki Enosis, EΠΕ) fou una coalició política grega creada de cara a les eleccions legislatives gregues de 1946 pel Partit dels Liberals Venizelistes, el Partit Nacional Unionista i el Partit Democràtic Socialista de Grècia. A les eleccions va obtenir el 19,28% dels vots i 68 escons.
# The Art of Computer Programming

The Art of Computer Programming és una sèrie de llibres escrita per Donald Knuth que és referència bàsica en programació i tracta la construcció d'algorismes. Els primers tres volums dels set previstos es van publicar a 1968, 1969 i 1973. El quart volum compta amb quatre fascicles ja publicats.

## Referències

* ↑ «The Art of Computer Programming, Volume 1: Fundamental Algorithms por Donald E. Knuth» (en castellà). [Consulta: 11 novembre 2020].
# Sarià crestat

El sarià crestat o sarià (Cariama cristata) és una espècie d'ocell de la família dels cariàmids (Cariamidae) que habita estepes de l'est del Brasil, el Paraguai, est de Bolívia, Uruguai i nord de l'Argentina. És l'única espècie del gènere Cariama.

## Referències

* ↑ Sarià a Enciclopèdia Catalana Rev. 04/01/2014
# Petworth House

Petworth House a Petworth, West Sussex, Anglaterra, és una mansió de segle xvii, reconstruïa el 1688 per Charles Seymour, 6è duc de Somerset, i restaurada durant els anys 1870 per Anthony Salvin. El lloc estava ocupat prèviament per una casa senyorial enfortida fundada per Henry de Percy, en resta la capella i la cripta del segle xiii.
L'edifici actual conté una important col·lecció de pintures i escultures, incloent-hi 19 pintures a l'oli de Turner, el qual era un visitant regular a Petworth, pintures de Van Dyck, gravats de Grinling Gibbons i murals de Louis Laguerre.
La mansió conté un parc que s'estén per 2,8 km², conegut com a Parc de Petworth, que fou dissenyat per l'arquitecte Lancelot Brown. El parc és un dels més famosos a Anglaterra, en gran part a causa d'un cert nombre de fotografies pintades per Turner. Està habitat pel ramat més gran de daines d'Anglaterra.

## Referències

* Informació de Petworth House & Park a la National Trust
# Bom Viver

Bom Viver és una localitat de São Tomé i Príncipe. Es troba al districte de Pagué, al nord de l'illa i Regió Autònoma de Príncipe, just a l'oest de la badia. La seva població era de 300 (2008 est.).

## Evolució de la població

Població de Bom Viver (2001-2008) :
| 2001 | 2008 |
| 263 | 300 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Unió Parroquial d'Ordino

La Unió Parroquial d'Ordino (UPd'O) fou un partit polític andorrà d'àmbit parroquial radicat a Ordino.
El partit va ser creat l'any 1997 per a presentar-se a les eleccions al Consell General d'Andorra de 1997. El partit no va participar en les llistes nacionals, però mitjançant un acord amb la Unió Liberal es van presentar a les llistes parroquials per la circumscripció d'Ordino. El partit va guanyar els dos escons que li corresponien a Ordino al Consell General, sent elegits consellers generals en Simó Duró Coma i en Josep Àngel Mortés Pons.
Des d'aquell any, el partit no s'ha tornat a presentar a cap elecció.

## Referències

* 1 2 Nohlen D & Stöver P (2010) Elections in Europe: A data handbook, p162 ISBN 978-3-8329-5609-7
# Teràpia electroconvulsiva

La teràpia electroconvulsiva (TEC), també coneguda com a electroxoc, és un tractament psiquiàtric ben establert, en el qual les convulsions són elèctricament induïdes en pacients anestesiats per l'efecte terapèutic. Avui en dia, la TEC és més utilitzada com a tractament per a la depressió severa que no ha respost a altres tractaments, i també es fa servir en el tractament del trastorn bipolar i l'esquizofrènia (principalment catatònica). Es va introduir per primera vegada en la dècada de 1930 i va guanyar un ús generalitzat com una forma de tractament en els anys 1940 i 1950, avui, s'estima que 1 milió de persones a tot el món reben TEC cada any, en general en un curs de 6-12 tractaments administrats 2 o 3 vegades a la setmana.
La teràpia electroconvulsiva pot diferir en la seva aplicació en tres formes: la col·locació d'elèctrodes, la durada de temps en què es dona l'estímul, i la propietat dels estímuls. La diferència d'aquestes tres formes d'aplicació tenen diferències significatives tant en els efectes secundaris adversos com en els resultats positius. Després de l'electroxoc, caldrà habitualment continuar el tractament farmacològic, i alguns pacients requeriran noves sessions. Es precisa el consentiment informat del pacient; i el tractament involuntari no és comú en els països que segueixen les normes estàndards actuals i només s'utilitzarà quan l'ús de la TEC es cregui que és l'únic tractament que pot recuperar el pacient.
Ha estat un tractament controvertit, ja que antigament s'havia utilitzat de forma indiscriminada en pacients agitats, cosa recollida en moltes pel·lícules d'internaments psiquiàtrics, però lluny de la realitat actual.

## Referències

* ↑ Scott AIF (ed) et al.. «The ECT Handbook Second Edition: The Third Report of the Royal College of Psychiatrists' Special Committee on ECT» (pdf). Royal College of Psychiatrists, 2005. Arxivat de l'original el 2006-08-10. [Consulta: 26 juliol 2008].
* ↑ Psychology Frontiers and Applications – Second Canadian Edition (Passer, Smith, Atkinson, Mitchell, Muir)
* ↑ «Electroconvulsive therapy discussion hosted at the MGH». Arxivat de l'original el 2011-10-17. [Consulta: 5 juny 2007].
* ↑ «Shock Therapy Makes a Comeback: States Respond». Arxivat de l'original el 2009-02-24. [Consulta: 26 setembre 2009].
* ↑ Mental Health: A Report of the Surgeon General – Chapter 4. Retrieved 2007-12-29.
# Sarkastodon mongoliensis

Sarkastodon mongoliensis fou una espècie de mamífer terrestre que visqué a l'est d'Àsia durant l'Eocè superior. Feia 5 m de llargada i 2 m d'alçada a l'espatlla i podia pesar fins a 1.000 kg.
En el seu temps, la mida d'aquest depredador era menys impressionant, car compartia hàbitat amb grans ungulats, com ara rinoceronts i parents del brontoteri, que possiblement eren preses de S. mongoliensis. S. mongoliensis era un creodont i semblava un os amb la cua llarga. Aquest carnívor estava dotat d'urpes i dents potents. No era un animal ràpid, sinó un animal potent. Tot i que no se sap amb certesa si era un caçador actiu o un carronyaire, devia ser un animal intimidant. Un altre gran depredador que conviví amb S. mongoliensis fou Andrewsarchus.

## Referències

* ↑ Granger, W. 1938. A giant oxyaenid from the upper Eocene of Mongolia. American Museum Novitates 969. (anglès)
# Fairfield (Illinois)

Fairfield és una població dels Estats Units a l'estat d'Illinois. Segons el cens del 2000 tenia 5.421 habitants.

## Demografia

Segons el cens del 2000, Fairfield tenia 5.421 habitants, 2.495 habitatges, i 1.494 famílies. La densitat de població era de 578,2 habitants/km².
Dels 2.495 habitatges en un 24,8% hi vivien nens de menys de 18 anys, en un 46,4% hi vivien parelles casades, en un 10,8% dones solteres, i en un 40,1% no eren unitats familiars. En el 37% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,74.
Per edats la població es repartia de la següent manera: un 20,5% tenia menys de 18 anys, un 8% entre 18 i 24, un 24,1% entre 25 i 44, un 22,4% de 45 a 60 i un 24,9% 65 anys o més.
L'edat mediana era de 43 anys. Per cada 100 dones de 18 o més anys hi havia 77,6 homes.
La renda mediana per habitatge era de 25.797 $ i la renda mediana per família de 36.278 $. Els homes tenien una renda mediana de 28.866 $ mentre que les dones 19.985 $. La renda per capita de la població era de 16.791 $. Aproximadament el 8,5% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Fairfield». American Fact Finder. Oficina del Cens dels Estats Units, 12-01-2010.
# Piornedo

Piornedo es una petita aldea (lugar) de la parròquia de Donís (dedicada a Sant Fèlix), al municipi de Cervantes. Està situada a la serra dels Ancares a 1200 m d'altitud. Segons l'IGE (Instituto Galego de Estadística), el 2017 tenia 39 habitants (21 homes i 18 dones), 3 menys que el 2016.

## Situació

Piornedo és situat al capdamunt d'una vall que s'obre cap a l'oest. Aquesta vall la recorre el riu Veiga Cimeira que aboca les seves aigües al riu Ser, afluent del Navia.
Per arribar fins a Piornedo es pot fer des de diferents llocs. Per Galícia s'hi pot arribar des de Navia de Suarna agafant la LU-P-3505.També s'hi pot arribar seguint la LU-P-1401; aquesta carretera neix de la LU-723 a l'alçada d'A Ponte de Doiras i que enllaça As Pontes de Gatín (Galícia) amb Ambasmestas (Castella i Lleó). Des de Pedrafita do Cebreiro s'hi pot arribar per la carretera LU-P-4504, que enllaça més amunt amb la LU-723. Des de la província de Lleó també és possible d'accedir al poble des de A Veiga de Espiñareda agafant la LE-4211.

## Patrimoni

El poble és famós per les pallozas, construccions circulars d'origen preromà i amb el sostre vegetal que eren habitatges, estables i magatzem alhora. Aquest tipus de construcció és típica de la muntanya de Lugo. A Piornedo algunes d'aquestes pallozas s'han restaurat, com l'anomenada Casa do Sesto, habitada fins al 1970 i que ha estat transformada en un museu etnogràfic. El poble compta amb un total de 14 pallozas que han estat declarades Bé d'Interès Cultural.
Al capdamunt del poble, just al costat del camí que et porta fins al cim del Mustallar, hi ha l'església de San Lourenzo.

## Referències

* ↑ Un lugar és una unitat geogràfica equivalent a una unitat de població. Els lugares estan integrats dins de les parroquias, i un conjunt d'aquestes parroquias formen els concellos (municipis).
* ↑ «Dades de població de tot galícia per anys» (en gallec). Xunta de Galicia. Arxivat de l'original el 2021-02-24. [Consulta: 16 agost 2018].
* 1 2 «Mapes detallats de Galícia» (en gallec). Xunta de Galicia. [Consulta: 8 juliol 2018].
* ↑ «Web del museu etnogràfic de la Casa do Sesto» (en gallec, castellà i anglès). [Consulta: 15 agost 2018].
* ↑ «La rehabilitación de las pallozas de Piornedo concluirá en agosto». El Progreso, 22-07-2015.

## Bibliografia

* MARIN MARTINEZ,Clodio; GONZALEZ PEREZ, X.R: Piornedo. Unha comunidade de alta montaña dos Ancares, Difusora de letras, artes e ideas, Ourense, 2012. ISBN 978-8492958337
* VVAA: Rutas para caminar por Galicia. Os Ancares (Lugo), Ediciones Nobel, 2008.

## Enllaços externs

* Mapa turístic de Piornedo Arxivat 2018-08-16 a Wayback Machine.. (Consultat el 16/8/2018).
* Informació detallada dels serveis de Piornedo. (Consultat el 16/8/2018).
# Salah Assad

Salah Assad (en àrab صالح عصاد) (Larbaa Nat Iraten, Algèria, 10 de juny, 1958) és un ex futbolista algerià que jugava de davanter.
Defensà els colors del RC Kouba, amb el qual guanyà la lliga algeriana el 1981, i a França del FC Mulhouse i Paris Saint-Germain FC.
Amb la selecció d'Algèria de futbol participà en la Copa d'Àfrica de Nacions 1980, als Jocs Olímpics de 1980, i a dues edicions de la Copa del Món de Futbol, els anys 1982 i 1986. Marcà dos gols en mundials.

## Referències

* ↑ «Salah Assad Biography and Statistics». Sports Reference. Arxivat de l'original el 2016-03-17. [Consulta: 13 juliol 2009].

## Enllaços externs

* Informació a national-football-teams.com
# Teleguín

Teleguín - Телегин (rus) - és un khútor del krai de Krasnodar, a Rússia. Es troba al delta del riu Kuban. És a 10 km al sud de Poltàvskaia i a 66 km al nord-oest de Krasnodar. Pertany al khútor de Trudobelikovski.
# Euroconsumers

Euroconsumers (ex Conseur - Consumateurs europeus) és una organització sense ànim de lucre formada per organitzacions europees de protecció dels consumidors com DECO, l'Associació Portuguesa per a la Protecció del Consumidor; Test-achats (Test-aankoop), associació belga de consumidors; OCU (Organització de Consumidors i Usuaris), associació de consumidors espanyola, i Altroconsumo, associació italiana de consumidors.

## Referències

* ↑ Ramón Tamames Gómez. Gobernanza y gestion del agua: modelos público y privado. Profit Editorial, 1 November 2015, p. 207–. ISBN 978-84-16583-01-0.
* ↑ Grouping Euroconsumers: A Culture-based Clustering Approach. Division of Research, College of Business Administration, University of South Carolina, 1994.

## Enllaços externs

* Pàgina web oficial